Številka: 84200-1/2021/3

Datum: 3. 6. 2021

**Poročilo**

**o izvrševanju 2. točke sklepa Vlade Republike Slovenije št. 84200-4/2020/3 z dne
16. 12. 2020 o izdelavi načrtov dejavnosti kot priloge k Državnemu načrtu zaščite in reševanja ob poplavah, verzija 4.0**

Vlada Republike Slovenije je na 44. redni seji dne 16. 12. 2020 pod točko 1.18 sprejela sklep, na podlagi katerega mora Ministrstvo za obrambo, Uprava Republike Slovenije za zaščito in reševanje, poročati o izvrševanju 2. točke sprejetega sklepa.

V 2. točki sprejetega sklepa je Vlada Republike Slovenije naložila Ministrstvu za zdravje, Ministrstvu za gospodarski razvoj in tehnologijo, Ministrstvu za pravosodje, Ministrstvu za okolje in prostor ter Ministrstvu za kulturo, ki so izvajalci nalog, določenih v Državnem načrtu zaščite in reševanja ob poplavah, verzija 4.0 (v nadaljevanju: državni načrt), da najkasneje 30. 4. 2021 izdelajo oziroma uskladijo načrt dejavnosti in ga posredujejo Upravi Republike Slovenije za zaščito in reševanje.

Ministrstvo za obrambo, Uprava Republike Slovenije za zaščito in reševanje, je zavezance za izdelavo načrta dejavnosti z dopisoma št. 8420-5/2019-81 z dne 18. 12. 2020 in
št. 8420-6/2021-1 z dne 22. 3. 2021 pisno pozvala glede dolžnosti izvršitve naloge ter jih seznanila z roki za izdelavo načrta dejavnosti.

Načrt dejavnosti, kot dodatek k državnemu načrtu so v predpisanem roku izdelali naslednji zavezanci:

* Ministrstvo za gospodarski razvoj in tehnologijo,
* Ministrstvo za pravosodje,
* Ministrstvo za okolje in prostor,
* Ministrstvo za kulturo.

Ministrstvu za zdravje zaradi aktivnosti za obvladovanje drugega in tretjega vala epidemije COVID-19 in delovnih obveznosti, povezanih z njima, ni uspelo izdelati in uskladiti načrta dejavnosti ob poplavah.

Ministrstvo za obrambo zato predlaga, da Vlada Republike Slovenije Ministrstvu za zdravje podaljša rok za izdelavo načrta dejavnosti ob poplavah do 30. 10. 2021, o čemer mora Ministrstvo za zdravje poročati Vladi Republike Slovenije.